**Výzva na predkladanie ponúk číslo LPS/PRV/042ZA51006/6**

v súvislosti s výberom dodávateľa pre predmet ŽoNFP v rámci PRV 2014-2022 v súlade s usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 5, účinného od 19.09.2023, zverejneného na webovom sídle [www.apa.sk](http://www.apa.sk)

(ďalej len „výzva“)

**1. Základné údaje:**

Názov prijímateľa: **Liptovská potravinárska spoločnosť, s. r. o.**

(ďalej len „prijímateľ“)

V zastúpení: Ing. Igor Chahaľák, konateľ

Zástupca vo veciach technických: Michal Hajden, riaditeľ

Sídlo: Kosovo 1553, 034 01 Ružomberok

IČO: 45 472 220

DIČ: 2023007415

IČ DPH: SK 2023007415

Osoba, ktorá vykonáva prieskum: Michal Hajden, riaditeľ

Názov projektu: Zavedenie ekologizujúcich technológií do spoločnosti Liptovská potravinárska spoločnosť s.r.o.

Kód ŽoNFP: 042ZA510064

Kontaktné údaje pre zabezpečenie

komunikácie so záujemcami:  tel. +421 (0) 903 518 131

E-mail: hajden@potravinarska.sk

**2. Zatriedenie prijímateľa podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákona o verejnom obstarávaní“):**

Prijímateľ je osobou podľa § 8 ods. 1 zákona o verejnom obstarávaní – tzv. „dotovanou osobou“, ktorá vzhľadom na druh zákazky, ktorým je dodanie tovaru, nie je povinná postupovať v intenciách zákona o verejnom obstarávaní.

**3. Názov zákazky podľa prijímateľa:**

**Karborundová škrabka na zemiaky**

**4. Druh zákazky:** tovary

**5. Hlavné miesto dodania tovarov a obhliadka:**

Hlavným miestom dodania tovarov je sídlo prijímateľa alebo prevádzka na adrese: Vápenka 5, 034 03 Ružomberok.

NUTS kód:SK 031 – Žilinský kraj

Obhliadku miesta dodania tovarov nepovažuje prijímateľ za potrebnú. V prípade záujmu o obhliadku je však možné požiadať kontaktnú osobu o zorganizovanie obhliadky pre všetkých známych záujemcov.

**6. Výsledok obstarávania:**

S úspešným uchádzačom bude uzatvorená Kúpna zmluva podľa ustanovení § 409 a nasl. Obchodného zákonníka zák.č.513/1991Zb., v platnom znení a súvisiacich predpisov. Plnenie bude úspešný uchádzač povinný poskytnúť do 3 mesiacov od počítaných odo dňa doručenia objednávky.

Platba bude realizovaná formou bezhotovostného platobného styku, na základe daňového dokladu vystaveného úspešným uchádzačom (zhotoviteľom), splatnosť ktorého je 30 dní odo dňa jeho doručenia.

Prijímateľ neposkytuje preddavky.

**Prijímateľ vyžaduje, aby úspešný uchádzač po prevzatí informácie o výsledku vyhodnotenia ponuky informoval prijímateľa o povinnosti zápisu do RPVS, ako aj o všetkých známych subdodávateľoch, údajoch o osobe oprávnenej konať za subdodávateľa v rozsahu meno a priezvisko adresa pobytu, dátum narodenia, ak ide o subdodávateľa, ktorý má povinnosť zápisu do RPVS.**

Prijímateľ nesmie uzavrieť zmluvu s uchádzačom, ktorý má povinnosť zápisu do RPVS a ktorého konečným užívateľom výhod zapísaným v RPVS je:

1. prezident Slovenskej republiky,

2. člen vlády Slovenskej republiky (ďalej len „vláda“),  
3. vedúci ústredného orgánu štátnej správy, ktorý nie je členom vlády,  
4. vedúci orgánu štátnej správy s celoslovenskou pôsobnosťou,  
5. sudca Ústavného súdu Slovenskej republiky alebo sudca,  
6. generálny prokurátor Slovenskej republiky, špeciálny prokurátor alebo prokurátor,  
7. verejný ochranca práv,  
8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,  
9. štátny tajomník,  
10. generálny tajomník služobného úradu,  
11. prednosta okresného úradu,  
12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo  
13. predseda vyššieho územného celku,

Prijímateľ nesmie uzavrieť zmluvu s uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v RPVS zapísaného konečného užívateľa výhod, ktorým je osoba podľa vyššie uvedeného bodu 1- 13.

**7. Opis predmetu zákazky, komplexnosť poskytnutia predmetu zákazky a rozdelenie na časti:**

Predmetom zákazky je zariadenie: **„Karborundová škrabka na zemiaky“,** skonštruované z nových, nerepasovaných komponentov tvoriacich jeden ucelený funkčný technologický celok, pre potreby prijímateľa súvisiace s realizáciou projektu s názvom „Zavedenie ekologizujúcich technológií do spoločnosti Liptovská potravinárska spoločnosť s.r.o.“ podľa prílohy č. 1 s názvom „Špecifikácia predmetu kúpy“ a podľa časti ponuky úspešného uchádzača s názvom „Prehľad rozpočtových nákladov“, ktorá tvorí prílohu č. 2. Záväzok úspešného uchádzača zahŕňa tiež dodávku služieb priamo súvisiacich s dodaním predmetu kúpy, a to doprava na miesto dodania, zaistenie predmetu kúpy pred poškodením, inštalácia a uvedenie do prevádzky, test funkčnosti predmetu kúpy, akceptačný test, vykonanie všetkých východiskových odborných prehliadok zariadenia, odborných skúšok a iných požiadaviek na bezpečnú prevádzku stanovených platnou legislatívou EÚ a SR týkajúcich sa zariadenia, dodanie pokynov pre užívanie a prevádzku predmetu kúpy, pričom úspešný uchádzač bude povinný preukázať dosiahnutie všetkých technických parametrov zariadenia, ktoré sú uvedené v prílohe č. 1 a prílohe č. 2 a zaškoliť obsluhujúci personál prijímateľa v mieste dodania podľa tejto zmluvy a tiež poskytnúť záručný servis zariadenia min. 24 mesiacov.

**Predmet zákazky tvorí jeden celok. Prijímateľ nepovažuje za vhodné rozdeliť zákazku na časti.** Predmet zákazky je technologicky previazaný.

Predmet zákazky bude umiestnený v prevádzke prijímateľa na adrese: Vápenka 5, 034 03 Ružomberok.

**Podrobné informácie sú uvedené v prílohe č. 1 tejto výzvy s názvom „Špecifikácia predmetu zákazky“ a v prílohe č. 2 s názvom „Prehľad rozpočtových nákladov“.**

**Dôležité upozornenie:**

Prijímateľ si nevyhradzuje právo dodania predmetu zákazky od konkrétneho výrobcu. Z dôvodu kompatibility však prijímateľ trvá na tom, aby jednotlivé tovary tvoriace technologický celok, boli kompatibilné.

Pokiaľ sa v popise niektorej položky technickej špecifikácie použil odkaz na konkrétnu značku, výrobcu, alebo výrobok, alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky. V takýchto prípadoch platí, že uchádzač môže vždy ponúknuť aj ekvivalentné plnenie. Ekvivalentom sa rozumie rovnocenná náhrada, ktorá bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené materiály a výrobky určené.

Úžitkovú, prevádzkovú a funkčnú ekvivalentnosť prístrojov uchádzač preukáže výsledkami certifikovaných meraní a/alebo platnými certifikátmi. Za estetickú ekvivalenciu sa považuje pohľadová ekvivalencia prístroja vrátane dizajnu a architektúry. Pohľadová ekvivalencia sa bude posudzuje z hľadiska finálneho umiestnenia prístroja na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.

Uchádzač môže ponúknuť aj kvalitatívne lepšie plnenie. Uchádzač môže využiť systémy zabezpečenia kvality vyplývajúce z európskych noriem. Prijímateľ uzná ako rovnocenné aj osvedčenia vydané príslušnými orgánmi členských štátov. Prijímateľ prijme aj iné dôkazy predložené uchádzačom, ktoré sú rovnocenné opatreniam na zabezpečenie kvality.

Na dodanie ekvivalentu je potrebné upozorniť v ponuke. Posúdenie ekvivalentnosti je výlučne v kompetencii prijímateľa. Dôkazné bremeno o súlade vlastností ekvivalentu s opisom predmetu zákazky je na strane uchádzača.

Predloženie variantného riešenia vo vzťahu k požadovanému predmetu zákazky nie je prijímateľom umožnené. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, ako keby nebolo predložené.

**8. Spoločný slovník obstarávania:**

Hlavný kód CPV:

42215000-6 Zariadenia na priemyselnú prípravu alebo výrobu potravín alebo nápojov

Dodatočné kódy CPV:

51542200-5 Inštalácia strojov na spracovanie nápojov

79632000-3 Školenia a výcvik personálu

50532000-3 Opravy a údržba elektrických strojov, prístrojov a súvisiaceho vybavenia

**9. Predpokladaná hodnota zákazky v EUR bez DPH:**

Predpokladaná hodnota zákazky bola stanovená na **87.259,76 EUR bez DPH**.

**10. Hlavné podmienky financovania a platobné dojednania:**

Predmet zákazky bude financovaný z nenávratného finančného príspevku z Programu rozvoja vidieka SR 2014 – 2022 a z vlastných zdrojov prijímateľa.

Kód výzvy: 51/PRV/2021

**11. Podmienky účasti:**

**Uchádzač je povinný dokladovať podmienky osobného postavenia:**

* Uchádzač preukáže, že je **oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky**.

Uvedenú podmienku účasti uchádzač preukáže doloženým dokladom o oprávnení dodávať tovar, uskutočňovať práce alebo poskytovať službu, ktoré zodpovedajú predmetu zákazky. Prijímateľ bude akceptovať aj link na oficiálnu webovú stránku, kde je vedený verejný zoznam, do ktorého sa zapisujú zákonom stanovené údaje týkajúce sa podnikateľov, prípadne iných osôb, o ktorých to ustanovuje osobitný zákon, t. j. obchodný register alebo živnostenský register v krajine sídla uchádzača.

* Uchádzač preukáže, že **nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti uchádzač preukáže čestným vyhlásením podľa Prílohy č. 6 Výzvy na predkladanie ponúk.

Uchádzač môže splnenie podmienok osobného postavenia preukázať aj platným zápisom do zoznamu hospodárskych subjektov podľa § 152 ods. 1 zákona o verejnom obstarávaní alebo obdobného zoznamu v inom členskom štáte EÚ.

Splnenie podmienok účasti možno predbežne nahradiť predložením čestného vyhlásenia, v ktorom uchádzač uvedie, že spĺňa všetky podmienky určené prijímateľom na preukázanie podmienok osobného postavenia.

Potenciálny dodávateľ, ktorý bol vyhodnotený ako úspešný, je povinný pred podpisom zmluvy predložiť všetky doklady, ktoré predbežne nahradil čestným vyhlásením. Ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí. Uvedené sa nevzťahuje na vyhlásenia, ktoré sú súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný dodávateľ je v ňom registrovaný a jeho registrácia je platná.

**Uchádzač nie je povinný dokladovať podmienky ekonomického alebo finančného postavenia.**

Preukázanie ekonomického alebo finančného postavenia prijímateľ nepožaduje.

**Uchádzač nie je povinný dokladovať podmienky technickej a odbornej spôsobilosti.**

Preukázanie technickej a odbornej spôsobilosti prijímateľ nepožaduje.

**12. Kritérium na vyhodnotenie ponúk, pravidlá jeho uplatnenia, mena a ceny uvádzané v ponuke a elektronická aukcia:**

Prijímateľ bude vyhodnocovať ponuky uchádzačov na základe kritéria najnižšej ceny.

**Kritériom na vyhodnotenie ponúk uchádzačov je najnižšia cena za predmet zákazky v EUR bez DPH**, ktorá predstavuje celkovú cenu za zákazku, ktorú poskytne uchádzač v súlade a v rozsahu podľa tejto výzvy a ktorá zahŕňa všetky náklady uchádzača na poskytnutie predmetu zákazky.

Uchádzač vo svojej ponuke predloží návrh na plnenie kritériia podľa priloženého vzoru uvedeného v prílohe č. 2 s názvom „Prehľad rozpočtových nákladov“.

Úspešným uchádzačom sa stane ten uchádzač, ktorý ponúkne najnižšiu zmluvnú cenu za realizáciu v EUR bez DPH v súlade s požiadavkami na predmet zákazky podľa tejto Výzvy na predkladanie ponúk. Poradie ostatných uchádzačov sa určí vzostupne.

**Elektronická aukcia sa nepoužije.**

Cena musí byť spracovaná v súlade so zákonom č. 18/1996 Z. z. o cenách v znení neskorších predpisov, ako aj zákonom č. 222/2004 Z. z. o dani z pridanej hodnoty v znení neskorších predpisov a ostatnými platnými predpismi.

Ak uchádzač nie je platiteľom DPH, uvedie ponukovú cenu celkom. Skutočnosť, že nie je platiteľom DPH, uvedie v ponuke.

Všetky ceny požaduje prijímateľ uvádzať zaokrúhlené na 2 desatinné miesta, podľa matematických pravidiel.

Ak je uchádzač platiteľom dane z pridanej hodnoty (ďalej len „DPH“), navrhovanú ponukovú cenu uvedie v zložení:

* + súčet cien v EUR bez DPH
  + sadzba DPH a výška DPH
  + súčet cien celkom v EUR s DPH

Je výhradnou povinnosťou uchádzača, aby si dôsledne preštudoval túto výzvu a jej prílohy a iné dokumenty poskytnuté prijímateľom, ktoré môžu akýmkoľvek spôsobom ovplyvniť cenu a charakter ponuky alebo dodanie tovaru, uskutočnenie prác alebo poskytnutie služby. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností. Cena musí obsahovať všetky náklady uchádzača na realizáciu zákazky.

V prípade, ak sa uchádzač, ktorý nie je platiteľom DPH, počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.

Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky. Všetky ceny predložené uchádzačom musia zohľadňovať primerané, preukázateľné náklady a primeraný zisk.

**13. Lehota na predkladanie ponúk a možnosť predĺženia lehoty na predkladanie ponúk:**

**Lehota na predkladanie ponúk uplynie dňa: 15.12.2023 o 07:00 hod.**

V prípade vysvetľovania a opravy podkladov k prieskumu trhu bude lehota na predkladanie ponúk primerane predĺžená.

**14. Spôsob predloženia ponuky:**

Uchádzač predkladá ponuku výhradne elektronicky prostredníctvom systému JOSEPHINE: [www.josephine.proebiz.com](http://www.josephine.proebiz.com)

Originálne dokumenty naskenuje uchádzač napr. do formátu pdf.

Uchádzač môže predložiť iba jednu ponuku. Ak predloží v lehote na predkladanie ponúk viac ponúk, prijímateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

**15. Požadovaný obsah ponuky:**

Ponuka predložená uchádzačom musí obsahovať:

- **Ocenený a vyplnený prehľad rozpočtových nákladov,** vypracovaný podľa vzoru priloženého v prílohe č. 2 tejto výzvy;

Poznámka: Prijímateľ požaduje oceniť položky tak, ako sú uvedené v prílohe č. 2;

- **Kúpna** **zmluva** vypracovaná podľa vzoru priloženého v prílohe č. 8 tejto výzvy, doplnená o identifikačné údaje uchádzača a cenu, podpísaná uchádzačom alebo osobou oprávnenou konať za uchádzača, vo vzťahu k prijímateľovi;

**- Čestné vyhlásenie uchádzača** podľa vzoru priloženého v prílohe č. 3 tejto výzvy, podpísané uchádzačom alebo osobou oprávnenou konať za uchádzača, vo vzťahu k prijímateľovi;

- **Čestné vyhlásenie o subdodávateľoch** podľa vzoru priloženého v prílohe č. 4 návrhu Kúpnej zmluvy v prílohe č. 8 tejto výzvy, podpísané uchádzačom alebo osobou oprávnenou konať za uchádzača, vo vzťahu k prijímateľovi

Poznámka: V prípade, ak uchádzač bude realizovať zákazku za pomoci subdodávateľov, predloží údaje o všetkých známych subdodávateľoch (ak existujú), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a údaje o predmete subdodávky. Každý subdodávateľ, ktorého úspešný uchádzač uvedie, musí preukázať splnenie podmienok účasti týkajúcich sa osobného postavenia vo vzťahu k tej časti predmetu zákazky, ktorú bude realizovať v subdodávke. Zároveň subdodávateľ musí preukázať splnenie podmienky účasti týkajúcej sa osobného postavenia podľa § 32 ods. 1 písm. f) zákona o verejnom obstarávaní a nesmie u tejto osoby existovať dôvod na vylúčenie podľa § 40 ods. 6 písm. f) zákona o verejnom obstarávaní, čo uchádzač preukáže spôsobom podľa bodu 11 tejto výzvy. V prípade, ak úspešný uchádzač bude mať subdodávateľa, bude táto skutočnosť zapracovaná do zmluvy;

**- Čestné vyhlásenie k zákazu účasti vo verejnom obstarávaní** podľa vzoru priloženého v prílohe č. 5 tejto výzvy, podpísané uchádzačom alebo osobou oprávnenou konať za uchádzača, vo vzťahu k prijímateľovi;

- **Súhlas so spracovaním osobných údajov** podľa vzoru priloženého v prílohe č. 6 tejto výzvy, podpísaný uchádzačom alebo osobou oprávnenou konať za uchádzača, vo vzťahu k prijímateľovi;

- Ak ponuka obsahuje informácie o obchodnom tajomstve a o informácie označené ako dôverné, ako aj vo väzbe na ochranu osobných údajov podľa platných právnych predpisov Slovenskej republiky, uchádzač ich v ponuke označí. Prijímateľ odporúča, aby ponuka uchádzača obsahovala uchádzačom vypracovaný „**Zoznam dôverných informácií**“ s identifikáciou strany, čísla odseku, bodu a textu obsahujúceho dôverné informácie.

**Poznámka:**

- **Zloženie zábezpeky ponuky prijímateľ nepožaduje**.

**16. Otváranie a vyhodnotenie ponúk:**

Otváranie a vyhodnotenie ponúk bude prebiehať v sídle prijímateľa neverejne, bez účasti uchádzačov dňa 15.12.2023 od 07:00 hod.

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

V prípade, ak úspešný uchádzač odstúpi od svojej ponuky, prijímateľ opätovne vyhodnotí ponuky ostatných uchádzačov.

Prijímateľ si vyhradzuje právo uzatvoriť zmluvu s uchádzačom umiestneným ako druhým v poradí, ak z rôznych dôvodov nedôjde k dohode s úspešným uchádzačom. Ak nedôjde k dohode ani s uchádzačom, ktorý je umiestnený ako druhý v poradí, môže prijímateľ uzavrieť zmluvu s uchádzačom, ktorý je umiestnený ako tretí v poradí.

Prijímateľ po vyhodnotení ponúk zašle informáciu o vyhodnotení ponúk všetkým uchádzačom prostredníctvom systému JOSEPHINE.

**17. Jazyk, v ktorom možno predložiť ponuky:**

Ponuka a ďalšie doklady a dokumenty sa predkladajú v štátnom jazyku a môžu sa predkladať aj v českom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti v pôvodnom jazyku a súčasne predložiť úradný preklad takýchto dokladov do slovenského jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**18. Komunikácia**

Prijímateľ určuje spôsob komunikácie medzi prijímateľom a záujemcami / uchádzačmi prostredníctvom systému JOSEPHINE.

V prípade potreby môžu záujemci/uchádzači požiadať o technickú pomoc pri používaní systému JOSEPHINE: https://josephine.proebiz.com/sk/support

Poskytovanie informácií medzi prijímateľom a záujemcami sa zo strany prijímateľa bude uskutočňovať výlučne písomnou formou prostredníctvom systému JOSEPHINE.

Komunikácia sa bude týkať najmä objasnenia údajov uvedených vo výzve na predkladanie ponúk. Záujemcovia môžu svoje otázky zasielať v lehote na predkladanie ponúk. Prijímateľ bude na doručené otázky záujemcom odpovedať priebežne.

**19. Platnosť ponuky:**

Ponuky zostávajú platné do 31.12.2023.

**20. Doplňujúce informácie:**

Prijímateľ môže zrušiť použitý postup zadávania zákazky z nasledovných dôvodov:

* nedostal ani jednu ponuku,
* ani jeden uchádzač nesplnil podmienky účasti,
* ani jedna z predložených ponúk nezodpovedá požiadavkám na predmet zákazky určeným vo Výzve na predkladanie ponúk,
* ak sa zmenili okolnosti, za ktorých sa vyhlásilo toto obstarávanie.

Predložením ponuky vyjadrujú uchádzači prijímateľovi súhlas na overenie všetkých skutočností uvedených v ponukách uchádzačov a to bez predchádzajúceho súhlasu uchádzačov.

**21. Vyhradené právo účasti**

Táto zákazka nie je vyhradená pre registrovaný sociálny podnik, fyzickú osobu so zdravotným postihnutím, chránené dielne podľa § 108 ods. 2 zákona o verejnom obstarávaní.

**22. Ochrana osobných údajov:**

Uchádzač predložením svojej ponuky súhlasí so spracovaním osobných údajov, v zmysle zák. NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadení EÚ a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES („GDPR“) pre účely tohto obstarávania, výberu víťazného uchádzača a uzatvorenie kúpnej zmluvy.

**23. Dátum odoslania výzvy na predkladanie ponúk:** 05.12.2023

Michal Hajden

osoba poverená organizáciou prieskumu trhu

**Prílohy:**

Príloha č. 1: Špecifikácia predmetu zákazky

Príloha č. 2: Prehľad rozpočtových nákladov

Príloha č. 3: Čestné vyhlásenie uchádzača

Príloha č. 4: Čestné vyhlásenie k zákazu účasti vo verejnom obstarávaní

Príloha č. 5: Súhlas so spracovaním osobných údajov

Príloha č. 6: Zoznam dôverných informácií

Príloha č. 7: Kúpna zmluva vrátane čestného vyhlásenia o subdodávateľoch